Public procurement notice: Contract Notice
Published: 2021-10-13
Buyer: Helsingin ja Uudenmaan Sairaanhoitopiirin kuntayhtymä
Country: FI
Contract type: Services
Procedure: Open procedure
CPV classification: 85100000: Health services | 85120000: Medical practice services
Submission deadline: 2021-10-25

Technical requirements: Hankinnan kohteena on natiivilausuntapalveluiden tuottaminen koko HUS Kuvantamisen toiminta-alueelle. HUS Kuvantaminen kuuluu HUS Diagnostiikkakeskukseen ja tuottaa kuvantamispalveluja Uudenmaan, Kymsoten ja Eksoten alueilla. Hankinnan tarkoituksena on ostaa radiologian alan natiiviröntgenkuvien lausumista koskevia palveluita siltä osin, kun lausuntojen tarvetta ei pystytä täyttämään HUSin virkalääkäreiden tai ostopalveluna hankittavien päivälääkäreiden toimesta. Lausuntotarve tässä hankinnassa on noin 140 000 lausuntoa vuodessa. Lausuntotarve on säännöllistä, mutta vaihtelee jonkin verran esimerkiksi loma-aikoina. Lausuntoja voi tehdä virka-ajan lisäksi myös iltaisin ja viikonloppuisin. Ostettavat palvelut koskevat yli 16-vuotta täyttäneiden potilaiden natiiviröntgenkuvien lausuntoja.
Tavoitteena on, että päivystykselliset ja kiireelliset natiivitutkimukset lausutaan 1 vuorokauden kuluessa ja elektiiviset natiivitutkimukset 3 arkipäivän kuluessa.
Palveluntuottaja voi tuottaa lausuntoja HUS Kuvantamisen toimipisteessä tai palveluntuottajan omassa toimipisteessä etälausuntana. Tarjoaja voi valita jommankumman tai molemmat vaihtoehdot. Hankinnan kohde ja sitä koskevat vaatimukset on kuvattu tarkemmin tarjouspyynnössä ja liitteessä 2 Palvelukuvaus.
Palveluntuottajat valitaan niin, että hyväksytyistä tarjouksen lähettäneistä valitaan sopimuskumppaneiksi hinnan perusteella viisi (5) palveluntuottajaa tai vähemmän, jos hyväksyttyjä tarjouksia ei tule tarpeeksi.  Etusijajärjestys määräytyy siten, että halvimman hinnan tarjonnut palveluntuottaja on etusijajärjestyksessä ensimmäinen ja toiseksi halvimman hinnan tarjonnut on toinen jne. Mikäli kaksi tai useampi palveluntuottaja on saanut tarjousvertailussa saman pistemäärän, heitä kohdellaan samanarvoisesti.
Mikäli vähimmäistoimitusmäärä (800 lausuntoa viikossa) ei täyty palveluntuottajasta johtuvasta syystä, toimitusvajaus voidaan sanktioida 50 % tarjotusta hinnasta ja muuttaa etusijajärjestystä siten, että palveluntarjoaja putoaa etusijajärjestyksessä kaksi sijaa alemmas. Sanktiot ja etusijajärjestys on kuvattu tarkemmin liitteessä 2 Palvelukuvaus.
Sopimus on voimassa määräaikaisena kaksi (2) vuotta, minkä jälkeen HUSilla on oikeus jatkaa sopimusta kahdella (2) yhden (1) vuoden optiokaudella.
Tarjoaja voi käyttää alihankkijoita. Tarjoaja vastaa alihankkijan työstä kuin omastaan suhteessa hankintayksikköön. Hankintayksikkö allekirjoittaa hankintasopimuksen vain tarjouksen jättäneen yrityksen kanssa. Hankinnan tuottamisessa käytettävät alihankkijat on nimettävä.
Alihankkijaa koskevat tiedot tulee antaa erillisellä liitteellä (tarjouspyynnön liite 4), joka ladataan osaksi tarjousta. Liite tulee nimetä "Alihankkijan tiedot".
Nimetyt alihankkijat katsotaan tarjoajan resursseiksi. Tarjoajan on sitouduttava siihen, että nimetyt alihankkijat ovat käytettävissä hankinnan toteuttamiseen, jos tarjoaja tulee valituksi. Voittajaksi valitun tarjoajan on toimitettava suoraan palvelun tuottamiseen osallistuvista alihankkijoista vastaavat todistukset ja selvitykset kuin tässä tarjouspyynnössä on vaadittu ennen hankintasopimuksen allekirjoitusta.
Ryhmittymänä tarjoaminen on sallittua. Ryhmittymän on kyettävä viimeistään sopimuksen allekirjoitushetkellä osoittamaan yksi organisaatio, joka hoitaa kaiken yhteydenpidon HUSin kanssa. Kuitenkin kaikki ryhmittymän jäsenet yhdessä vastaavat sopimusvastuista allekirjoittamalla hankintasopimuksen. Ryhmittymän on sitouduttava siihen, että tarjouksessa nimetyt ryhmittymän jäsenet ovat käytettävissä hankinnan toteuttamiseen, mikäli ryhmittymä tulee valituksi. Em. sitoumus velvoittaa erityisesti, koska ryhmittymän kaikkien jäsenten resurssit ja tiedot vaikuttavat kelpoisuusvaatimuksiin.
Ryhmittymää koskevat tiedot tulee antaa erillisellä liitteellä, joka ladataan osaksi tarjousta ja nimetään "Ryhmittymän tiedot".